Plasie-eerstespanne loop voor – Hoërskool Merensky
Plasie-eerstespanne loop voor
Op Saterdag, 25 Maart 2017, het Hoërskool Merensky se rugby-, netbal- en dogtershokkie vriendskaplike wedstryde teen Hoërskool Piet Potgieter in Mokopane gespeel.
Op die rugbyveld het Merensky se 0.14's die knie gebuig met 'n 17-27 telling. Die Plasie o.15-span het egter die bordjies verhang en hul wedstryd 14-5 gewen. Merensky se o.16- en 2e-spanne verloor met 7-27 en 21-22. Die 1e-span het weereens bewys dat hul 'n krag is om mee rekening te hou met 'n pragtelling van 24-12.
Plasie-netbal maak skoonskip met die volgende tellings: o.14A wen 22-2, o.14B wen 34-1, o.15A wen 15-4, o.15B wen 16-2, o.16A wen 19-10, 2e wen 19-15 en die 1e-span spog met 'n 32-20 wen.
Op die hokkieveld het Merensky se 1e-span geseëvier met 'n 3-1 telling. Doele is aangeteken deur Corli van der Merwe, Simoné van den Bergh en Lilly Pohl. Laasgenoemde is ook aangewys as "Speler van die wedstryd". Die 2de-span speel gelykop in 'n wedstryd waar geen doele aangeteken kon word nie. Die juniorspanne is oorrompel deur hul eweknieë.
Aangesien Piet Potgieter nie seunshokkie aanbied nie, het die Plasie-spanne na Lydenburg gereis vir wedstrydgeleentheid. Die juniorspanne het nie teleurgestel nie. Die o.14's wen 1-0 en die o.16's 4-2. Alhoewel die 2de-span 0-2 verloor het, wys die 1stes hul baasskap met 'n 4-0 oorwinning. Wayne Coppen het die doelrekening oopgemaak, met JJ Davis wat kort daarna ook 'n doel bygedra het. Samuel Modiba het opsluit twee spykers in Lydenburg se doodskis geslaan.
Netbal vs Piet Potgieter
Richard Coleman en Barend Lombard.Barend Lombard en Richard Coleman.
Dogtershokkie, Netbal, Rugby, Seunshokkie, Sportdogtershokkie, hokkie, netbal, rugby, seunshokkie, sport